open-index/open-wikipedia-markdown huggingface dataset:
সেইনাইয়োকি ফুটবল ক্লাব

**সেইনাইয়োকি ইয়ালকাপাল্লোকেরহো** (, ; এছাড়াও **এসজেকে সেইনাইয়োকি**, **সেইনাইয়োকি ফুটবল ক্লাব**, **সেইনাইয়োকি এফসি** অথবা শুধুমাত্র **এসজেকে** নামে পরিচিত) হচ্ছে সেইনাইয়োকি ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ২০০৭ সালের ৫ই নভেম্বর তারিখে প্রতিষ্ঠিত হয়েছে। এসজেকে তাদের সকল হোম ম্যাচ সেইনাইয়োকির অমাএসপি স্তাদিওনে খেলে থাকে; যার ধারণক্ষমতা হচ্ছে ৫,৮১৭। বর্তমানে এই ক্লাবের ম্যানেজারের দায়িত্ব পালন করছেন ইয়ানি হোঙ্কাভারা এবং সভাপতির দায়িত্ব পালন করছেন রাইমো সারায়ারভি। ফিনীয় মধ্যমাঠের খেলোয়াড় মেহমেত হেতেমায় এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এসজেকে এপর্যন্ত ৩টি শিরোপা জয়লাভ করেছে; যার মধ্যে ১টি ভেইক্কাউসলিগা, ১টি ফিনীয় কাপ এবং ১টি ফিনীয় লীগ কাপ শিরোপা রয়েছে।

## অর্জন
***[[ভেইক্কাউসলিগা]]**
:: **বিজয়ী (১):** ২০১৫
:: **রানার-আপ (১):** ২০১৪
***[[ফিনীয় কাপ]]**
:: **বিজয়ী (১):** ২০১৬
:: **রানার-আপ (১):** ২০১৭ 
***[[ফিনীয় লীগ কাপ]]**
:: **বিজয়ী (১):** ২০১৪
:: **রানার-আপ (১):** ২০১৬

## তথ্যসূত্র

## বহিঃসংযোগ
*  

বিষয়শ্রেণী:সেইনাইয়োকি ফুটবল ক্লাব
বিষয়শ্রেণী:ভেইক্কাউসলিগার ক্লাব
বিষয়শ্রেণী:ফিনল্যান্ডের ফুটবল ক্লাব
বিষয়শ্রেণী:২০০৭-এ ফিনল্যান্ডে প্রতিষ্ঠিত
বিষয়শ্রেণী:২০০৭-এ প্রতিষ্ঠিত ফুটবল ক্লাব
ফুটবল ক্লাব হোঙ্কা

**ফুটবল ক্লাব হোঙ্কা** (; এছাড়াও **এস্পোর্ত হোঙ্কা**, **এফসি হোঙ্কা** অথবা শুধুমাত্র **হোঙ্কা** নামে পরিচিত) হচ্ছে এস্পু ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ১৯৫৭ সালে প্রতিষ্ঠিত হয়েছে। এফসি হোঙ্কা তাদের সকল হোম ম্যাচ এস্পুর তাপিওলান উরহেইলুপুইস্তোয় খেলে থাকে; যার ধারণক্ষমতা হচ্ছে ৬,০০০। বর্তমানে এই ক্লাবের ম্যানেজারের দায়িত্ব পালন করছেন ভেসা ভাসারা এবং সভাপতির দায়িত্ব পালন করছেন ফারিদ আইনেতদিন। ফিনীয় মধ্যমাঠের খেলোয়াড় দুয়ার্তে তাম্মিলেহতো এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি হোঙ্কা এপর্যন্ত ৪টি শিরোপা জয়লাভ করেছে; যার মধ্যে ১টি ফিনীয় কাপ, ২টি ফিনীয় লীগ কাপ এবং ১টি ইক্কোনেন শিরোপা রয়েছে।

## অর্জন
**[[ভেইক্কাউসলিগা]]**
*রানার-আপ (৩): ২০০৮, ২০০৯, ২০১৩

**[[ইক্কোনেন]]**
***বিজয়ী:** ২০০৫

**[[ফিনীয় কাপ]]**
***বিজয়ী:** ২০১২
*রানার-আপ (৩): ১৯৬৯, ২০০৭, ২০০৮

**[[ফিনীয় লীগ কাপ]]**
***বিজয়ী (২):** ২০১০, ২০১১

## তথ্যসূত্র

## বহিঃসংযোগ

*  

বিষয়শ্রেণী:ফুটবল ক্লাব হোঙ্কা
বিষয়শ্রেণী:ভেইক্কাউসলিগার ক্লাব
বিষয়শ্রেণী:ফিনল্যান্ডের ফুটবল ক্লাব
বিষয়শ্রেণী:১৯৫৭-এ ফিনল্যান্ডে প্রতিষ্ঠিত
বিষয়শ্রেণী:১৯৫৭-এ প্রতিষ্ঠিত ফুটবল ক্লাব
এইচআইএফকে ফুটবল

**হেলসিঙ্গিন ইদ্রোতসফোরেনিঙ্গেন কামরাতেরনা** (, ; এছাড়াও **এইচআইএফকে ফুটবল**, **আইএফকে হেলসিংফোর্স** অথবা শুধুমাত্র **এইচআইএফকে** নামে পরিচিত) হচ্ছে হেলসিঙ্কি ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ১৮৯৭ সালে প্রতিষ্ঠিত হয়েছে। এইচআইএফকে তাদের সকল হোম ম্যাচ হেলসিঙ্কির তেলিয়া ৫জি-এরিনায় খেলে থাকে; যার ধারণক্ষমতা হচ্ছে ১০,৭৭০। বর্তমানে এই ক্লাবের ম্যানেজারের দায়িত্ব পালন করছেন টর থোডেসেন এবং সভাপতির দায়িত্ব পালন করছেন ক্রিস্টোফার পেরেট। ফিনীয় রক্ষণভাগের খেলোয়াড় হান্নু পাত্রোনেন এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এইচআইএফকে এপর্যন্ত ৭টি শিরোপা জয়লাভ করেছে; যার সবগুলোই মেস্তারুসারিয়া শিরোপা।

## অর্জন
**[[মেস্তারুসারিয়া]]**
* **বিজয়ী (৭)**: ১৯৩০, ১৯৩১, ১৯৩৩, ১৯৩৭, ১৯৪৭, ১৯৫৯, ১৯৬১
* রানার-আপ (৭): ১৯০৯, ১৯১২, ১৯২৮, ১৯২৯, ১৯৩৪, ১৯৩৫, ১৯৭১

## তথ্যসূত্র

## বহিঃসংযোগ
*  


বিষয়শ্রেণী:ভেইক্কাউসলিগার ক্লাব
বিষয়শ্রেণী:ফিনল্যান্ডের ফুটবল ক্লাব
বিষয়শ্রেণী:১৮৯৭-এ ফিনল্যান্ডে প্রতিষ্ঠিত
বিষয়শ্রেণী:১৮৯৭-এ প্রতিষ্ঠিত ফুটবল ক্লাব
আইএফকে মারিয়েহাম্ন

**ইদ্রোতসফোরেনিঙ্গেন কামরাতেরনা মারিয়েহাম্ন** (, ; এছাড়াও **আইএফকে মারিয়েহাম্ন** অথবা শুধুমাত্র **মারিয়েহাম্ন** নামে পরিচিত) হচ্ছে মারিয়েহাম্ন ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ১৯১৯ সালে প্রতিষ্ঠিত হয়েছে। আইএফকে মারিয়েহাম্ন তাদের সকল হোম ম্যাচ মারিয়েহাম্নের উইকলফ হোল্ডিং এরিনায় খেলে থাকে; যার ধারণক্ষমতা হচ্ছে ১,৬৫০। বর্তমানে এই ক্লাবের ম্যানেজারের দায়িত্ব পালন করছেন লুকাস সিবেরিয়স্কি এবং সভাপতির দায়িত্ব পালন করছেন দান মিক্কোলা। ওলন্দাজ রক্ষণভাগের খেলোয়াড় রবিন বুয়াল্ডা এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আইএফকে মারিয়েহাম্ন এপর্যন্ত ২টি শিরোপা জয়লাভ করেছে; যার মধ্যে ১টি ভেইক্কাউসলিগা এবং ১টি ফিনীয় কাপ শিরোপা রয়েছে।

## অর্জন
**[[ভেইক্কাউসলিগা]]**
* বিজয়ী: ২০১৬

**[[ফিনীয় কাপ]]**
* বিজয়ী: ২০১৫

## তথ্যসূত্র

## বহিঃসংযোগ
*  


বিষয়শ্রেণী:ভেইক্কাউসলিগার ক্লাব
বিষয়শ্রেণী:ফিনল্যান্ডের ফুটবল ক্লাব
বিষয়শ্রেণী:১৯১৯-এ ফিনল্যান্ডে প্রতিষ্ঠিত
বিষয়শ্রেণী:১৯১৯-এ প্রতিষ্ঠিত ফুটবল ক্লাব
ফুটবল ক্লাব হাকা

**ভালকেয়াকোস্কেন হাকা** (, ; এছাড়াও **ফুটবল ক্লাব হাকা**, **এফসি হাকা** অথবা শুধুমাত্র **হাকা** নামে পরিচিত) হচ্ছে ভালকেয়াকস্কি ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ১৯৩৪ সালে প্রতিষ্ঠিত হয়েছে। হাকা তাদের সকল হোম ম্যাচ ভালকেয়াকস্কির তেহিতান কেনতায় খেলে থাকে; যার ধারণক্ষমতা হচ্ছে ৩,৫১৬। বর্তমানে এই ক্লাবের ম্যানেজারের দায়িত্ব পালন করছেন তেমু তাইনিও এবং সভাপতির দায়িত্ব পালন করছেন অল্লি হুত্তুনেন। মার্কিন মধ্যমাঠের খেলোয়াড় জ্যাকব বুশো এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, হাকা এপর্যন্ত ২৪টি শিরোপা জয়লাভ করেছে; যার মধ্যে ৯টি ভেইক্কাউসলিগা, ১২টি ফিনীয় কাপ, ১টি ফিনীয় লীগ কাপ এবং ২টি ইক্কোনেন শিরোপা রয়েছে।

## অর্জন
**[[ভেইক্কাউসলিগা|মেস্তারুসারিয়া / ভেইক্কাউসলিগা]]**
***বিজয়ী (৯):** ১৯৬০, ১৯৬২, ১৯৬৫, ১৯৭৭, ১৯৯৫, ১৯৯৮, ১৯৯৯, ২০০০, ২০০৪

**[[ফিনীয় কাপ]]**
***বিজয়ী (১২):** ১৯৫৫, ১৯৫৯, ১৯৬০, ১৯৬৩, ১৯৬৯, ১৯৭৭, ১৯৮২, ১৯৮৫, ১৯৮৮, ১৯৯৭, ২০০২, ২০০৫

**[[ফিনীয় লীগ কাপ]]**
***বিজয়ী (১):** ১৯৯৫

**[[ইক্কোনেন]]**
***বিজয়ী (২):** ১৯৯৭, ২০১৯

## তথ্যসূত্র

## বহিঃসংযোগ
*  

বিষয়শ্রেণী:ফুটবল ক্লাব হাকা
বিষয়শ্রেণী:ভেইক্কাউসলিগার ক্লাব
বিষয়শ্রেণী:ফিনল্যান্ডের ফুটবল ক্লাব
বিষয়শ্রেণী:১৯৩৪-এ ফিনল্যান্ডে প্রতিষ্ঠিত
বিষয়শ্রেণী:১৯৩৪-এ প্রতিষ্ঠিত ফুটবল ক্লাব
ফুটবল ক্লাব লাহতি

**ফুটবল ক্লাব লাহতি** (; এছাড়াও **এফসি লাহতি** নামে পরিচিত) হচ্ছে লাহতি ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ১৯৯৬ সালে প্রতিষ্ঠিত হয়েছে। এফসি লাহতি তাদের সকল হোম ম্যাচ লাহতির লাহদেন স্তাদিওনে খেলে থাকে; যার ধারণক্ষমতা হচ্ছে ১৪,৫০০। বর্তমানে এই ক্লাবের ম্যানেজারের দায়িত্ব পালন করছেন ইলির জেনেলি এবং সভাপতির দায়িত্ব পালন করছেন মিকা হালতুনেন। ফিনীয় রক্ষণভাগের খেলোয়াড় কারি আর্কিভু এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি লাহতি এপর্যন্ত ৩টি শিরোপা জয়লাভ করেছে; যার সবগুলো ফিনীয় কাপ শিরোপা।

## অর্জন
***[[ফিনীয় লীগ কাপ]] (৩):**
**২০০৭, ২০১৩, ২০১৬

## তথ্যসূত্র

## বহিঃসংযোগ
*  

বিষয়শ্রেণী:ফুটবল ক্লাব লাহতি
বিষয়শ্রেণী:ভেইক্কাউসলিগার ক্লাব
বিষয়শ্রেণী:ফিনল্যান্ডের ফুটবল ক্লাব
বিষয়শ্রেণী:১৯৯৬-এ ফিনল্যান্ডে প্রতিষ্ঠিত
বিষয়শ্রেণী:১৯৯৬-এ প্রতিষ্ঠিত ফুটবল ক্লাব
তুলুন পাল্লোসেওরা

**তুলুন পাল্লোসেওরা** (; এছাড়াও **টিপিএস** নামে পরিচিত) হচ্ছে তুরকু ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ১৯২২ সালে প্রতিষ্ঠিত হয়েছে। টিপিএস তাদের সকল হোম ম্যাচ তুরকুর ভেরিতাস স্তাদিওনে খেলে থাকে; যার ধারণক্ষমতা হচ্ছে ৮,০৭২। বর্তমানে এই ক্লাবের ম্যানেজারের দায়িত্ব পালন করছেন তোমি পিক্কারাইনেন এবং সভাপতির দায়িত্ব পালন করছেন ইয়ুজো পেরাহো। ফিনীয় রক্ষণভাগের খেলোয়াড় সামি রাহমোনেন এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, টিপিএস এপর্যন্ত ১২টি শিরোপা জয়লাভ করেছে; যার মধ্যে ৮টি ভেইক্কাউসলিগা, ৩টি ফিনীয় কাপ এবং ১টি ফিনীয় লীগ কাপ শিরোপা রয়েছে।

## অর্জন
* ফিনীয় চ্যাম্পিয়নশিপ
::**বিজয়ী (৮)**: ১৯২৮, ১৯৩৯, ১৯৪১, ১৯৪৯, ১৯৬৮, ১৯৭১, ১৯৭২, ১৯৭৫
* ফিনীয় কাপ
::**বিজয়ী (৩)**: ১৯৯১, ১৯৯৪, ২০১০
* ফিনীয় লীগ কাপ
::**বিজয়ী (১)**: ২০১২

## তথ্যসূত্র

## বহিঃসংযোগ

*  

বিষয়শ্রেণী:তুলুন পাল্লোসেওরা
বিষয়শ্রেণী:ভেইক্কাউসলিগার ক্লাব
বিষয়শ্রেণী:ফিনল্যান্ডের ফুটবল ক্লাব
বিষয়শ্রেণী:১৯২২-এ ফিনল্যান্ডে প্রতিষ্ঠিত
বিষয়শ্রেণী:১৯২২-এ প্রতিষ্ঠিত ফুটবল ক্লাব
জিপিএইচ ইস্পাত লিমিটেড

**জিপিএইচ ইস্পাত লিমিটেড** বাংলাদেশের চট্টগ্রামে অবস্থিত একটি পাবলিক লিমিটেড ইস্পাত উত্পাদনকারী সংস্থা।

## নাম
**GPH** নামটি "**G**od fearing", "**P**lain living" ও "**H**igh Thinking" শব্দগুলোর আদ্যাক্ষর সমন্বয়ে গঠিত।

## ইতিহাস
সংস্থাটি ১৭ই মে ২০০৬ সালে প্রতিষ্ঠিত হয়েছিল এবং ২০০৮ সালে এটির কার্যক্রম শুরু করে। এটি ২০১২ সালে একটি পাবলিক লিমিটেড সংস্থা হিসাবে তালিকাভুক্ত হয়।  ২০১৬ সালে, প্রতিষ্ঠানটি চট্টগ্রামের সীতাকুন্ডে তার সম্প্রসারণ প্রকল্প শুরু করে। সংস্থাটি ৮ লক্ষ মেট্রিক টন বার্ষিক ক্ষমতার ইস্পাত কারখানার জন্য প্রায় ২০০ মিলিয়ন মার্কিন ডলার বিনিয়োগ করে। সংস্থাটি তার সম্প্রসারণ প্রকল্পের জন্য ১২ টি আর্থিক প্রতিষ্ঠান থেকে ১৫৪ মিলিয়ন মার্কিন ডলার ঋণ সংগ্রহ করেছে।

## পরিবেশগত বিতর্ক
২০১৯ সালের এপ্রিল মাসে, বাংলাদেশ সরকারের বন বিভাগ জিপিএইচ ইস্পাত লিমিটেডের বিরুদ্ধে সীতাকুণ্ড রিজার্ভ ফরেস্টে একটি অস্থায়ী বাঁধ নির্মাণের জন্য একটি মামলা দায়ের করে। পরে, জিপিএইচ ইস্পাত জাতীয় দৈনিকগুলির মাধ্যমে একটি ব্যাখ্যা প্রকাশ করে। তাদের মতে, এটি অস্থায়ী বাঁধ নয়, এটি বৃষ্টির পানি সংগ্রহ প্রকল্পের প্রস্তুতিমূলক কাজ। 

## তথ্যসূত্র

বিষয়শ্রেণী:বাংলাদেশের ইস্পাত কোম্পানি
বিষয়শ্রেণী:চট্টগ্রাম ভিত্তিক কোম্পানি
বিষয়শ্রেণী:২০০৬-এ বাংলাদেশে প্রতিষ্ঠিত
বিষয়শ্রেণী:২০০৬-এ প্রতিষ্ঠিত প্রস্তুতকারক কোম্পানি
বিষয়শ্রেণী:বাংলাদেশী মার্কা
বিষয়শ্রেণী:চট্টগ্রাম স্টক এক্সচেঞ্জে তালিকাভুক্ত কোম্পানি
বিষয়শ্রেণী:চট্টগ্রাম ভিত্তিক প্রস্তুতকারক কোম্পানি
কুয়োপিয়ন পাল্লোসেওরা

**কুয়োপিয়ন পাল্লোসেওরা** (; এছাড়াও **কুয়োপিয়ো পাল্লোসেওরা** অথবা শুধুমাত্র **কেইউপিএস** নামে পরিচিত) হচ্ছে কুয়োপিয়ো ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ১৯২৩ সালে প্রতিষ্ঠিত হয়েছে। কেইউপিএস তাদের সকল হোম ম্যাচ কুয়োপিয়োর সাভোন সানোমার এরিনায় খেলে থাকে; যার ধারণক্ষমতা হচ্ছে ৫,০০০। বর্তমানে এই ক্লাবের ম্যানেজারের দায়িত্ব পালন করছেন আর্নে এরলান্ডসেন এবং সভাপতির দায়িত্ব পালন করছেন আরি লাহতি। ফিনীয় মধ্যমাঠের খেলোয়াড় ভিল্লে সাক্সমান এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, কেইউপিএস এপর্যন্ত ১৩টি শিরোপা জয়লাভ করেছে; যার মধ্যে ৬টি ভেইক্কাউসলিগা, ২টি ফিনীয় কাপ, ১টি ফিনীয় লীগ কাপ, ৩টি ইক্কোনেন এবং ১টি কাক্কোনেন শিরোপা রয়েছে।

## অর্জন
**[[ভেইক্কাউসলিগা]]**
* **বিজয়ী (৬):** ১৯৫৬, ১৯৫৮, ১৯৬৬, ১৯৭৪, ১৯৭৬, ২০১৯
* *রানার-আপ (১০):* ১৯৫০, ১৯৫৪, ১৯৬৪, ১৯৬৭, ১৯৬৯, ১৯৭৫, ১৯৭৭, ১৯৭৯, ২০১০, ২০১৭

**[[ফিনীয় কাপ]]**
* **বিজয়ী:** ১৯৬৮, ১৯৮৯
* *রানার-আপ:* ২০১১, ২০১২, ২০১৩

**[[ফিনীয় লীগ কাপ]]**
* **বিজয়ী:** ২০০৬

**[[ইক্কোনেন]] (দ্বিতীয় বিভাগ)**
***বিজয়ী:** ২০০০, ২০০৪, ২০০৭

**[[কাক্কোনেন]] (তৃতীয় বিভাগ)**
* **বিজয়ী:** ১৯৯৮

## তথ্যসূত্র

## বহিঃসংযোগ

*  

বিষয়শ্রেণী:কুয়োপিয়ন পাল্লোসেওরা
বিষয়শ্রেণী:ভেইক্কাউসলিগার ক্লাব
বিষয়শ্রেণী:ফিনল্যান্ডের ফুটবল ক্লাব
বিষয়শ্রেণী:১৯২৩-এ ফিনল্যান্ডে প্রতিষ্ঠিত
বিষয়শ্রেণী:১৯২৩-এ প্রতিষ্ঠিত ফুটবল ক্লাব
রোভানিয়েমেন পাল্লোসেওরা

**রোভানিয়েমেন পাল্লোসেওরা** (; এছাড়াও **আরওপিএস** নামে পরিচিত) হচ্ছে রোভানিয়েমি ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ১৯৫০ সালে প্রতিষ্ঠিত হয়েছে। আরওপিএস তাদের সকল হোম ম্যাচ রোভানিয়েমির কেসকুসকেন্তায় খেলে থাকে; যার ধারণক্ষমতা হচ্ছে ৪,০০০। বর্তমানে এই ক্লাবের ম্যানেজারের দায়িত্ব পালন করছেন ভেসা তাউরিয়াইনেন এবং সভাপতির দায়িত্ব পালন করছেন রিস্তো নিভা। ফিনীয় মধ্যমাঠের খেলোয়াড় এতু মুইনোনেন এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আরওপিএস এপর্যন্ত ৪টি শিরোপা জয়লাভ করেছে; যার মধ্যে ২টি ফিনীয় কাপ এবং ২টি ইক্কোনেন শিরোপা রয়েছে।

## অর্জন
***[[ফিনীয় কাপ]]**
::**বিজয়ী (২):** ১৯৮৬, ২০১৩

***[[ইক্কোনেন]]**
::**বিজয়ী (২):** ২০১০, ২০১২

## তথ্যসূত্র

## বহিঃসংযোগ
*  

বিষয়শ্রেণী:রোভানিয়েমেন পাল্লোসেওরা
বিষয়শ্রেণী:ভেইক্কাউসলিগার ক্লাব
বিষয়শ্রেণী:ফিনল্যান্ডের ফুটবল ক্লাব
বিষয়শ্রেণী:১৯৫০-এ ফিনল্যান্ডে প্রতিষ্ঠিত
বিষয়শ্রেণী:১৯৫০-এ প্রতিষ্ঠিত ফুটবল ক্লাব
ওয়েন উইন

**ওয়েন এডগার উইন** (; জন্ম: ১ জুন, ১৯১৯ - মৃত্যু: ১৩ জুলাই, ১৯৭৫) ট্রান্সভালের জোহেন্সবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪০-এর দশকের শেষদিক থেকে ১৯৫০-এর দশকের সূচনালগ্ন পর্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল ও ওয়েস্টার্ন প্রভিন্স দলের প্রতিনিধিত্ব করেন **ওয়েন উইন**। দলে তিনি মূলতঃ ডানহাতি ব্যাটসম্যান হিসেবে খেলতেন।

## প্রথম-শ্রেণীর ক্রিকেট
১৯৩৭-৩৮ মৌসুম থেকে ১৯৫৮-৫৯ মৌসুম পর্যন্ত ওয়েন উইনের প্রথম-শ্রেণীর খেলোয়াড়ী জীবন চলমান ছিল।

উদ্বোধনী ব্যাটসম্যান ছিলেন ওয়েন উইন। দ্বিতীয় বিশ্বযুদ্ধের আগে-পিছে ট্রান্সভালের পক্ষে খেলেছেন। তবে, ধারাবাহিকভাবে সফলতার স্বাক্ষর রাখতে পারেননি। ১৯৪৬-৪৭ মৌসুমে বর্ডারের বিপক্ষে ২০০ রানের অপরাজিত ইনিংস খেলেন। তবে, ঐ মৌসুমের বাদ-বাকী সাত ইনিংসে তিনি মাত্র ৭৭ রান সংগ্রহ করতে পেরেছিলেন। এরপর, ১৯৪৭-৪৮ মৌসুমে ওয়েস্টার্ন প্রভিন্স দলের সদস্য হন। তাৎক্ষণিকভাবে সফল হন তিনি। ৫০.৮৮ ব্যাটিং গড়ে ৪৫৮ রান তুলে দলের শীর্ষ রান সংগ্রাহকে পরিণত হন।

১৯৪৮-৪৯ মৌসুমের শুরুতেও চমৎকার খেলেন। এ মৌসুমে সফররত ইংরেজ একাদশের বিপক্ষে দলের প্রথম দুই খেলায় অংশ নেন। ওয়েস্টার্ন প্রভিন্সের সদস্যরূপে ১০৫ ও এক সপ্তাহ পর কেপ প্রভিন্সের পক্ষে ৪৮ রানের ইনিংস খেলেন।

## আন্তর্জাতিক ক্রিকেট
সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন ওয়েন উইন। ১৬ ডিসেম্বর, ১৯৪৮ তারিখে ডারবানে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২০ জানুয়ারি, ১৯৫০ তারিখে একই মাঠে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।

ইংল্যান্ডের বিপক্ষে সিরিজের প্রথম তিন টেস্টে অংশগ্রহণ করেন। তন্মধ্যে, তৃতীয় টেস্টে ৫০ ও ৪৪ রান তুললেও চতুর্থ টেস্টের জন্যে এরিক রোয়ানকে তার স্থলাভিষিক্ত করা হয়। ১৯৪৯-৫০ মৌসুমে সফররত অস্ট্রেলিয়া দলের বিপক্ষেও একই অভিজ্ঞতার বহিঃপ্রকাশ ঘটান। দক্ষিণ আফ্রিকান একাদশের সদস্যরূপে শুরুরদিকের একটি খেলায় ১৩৮ রান তুলেছিলেন। প্রথম তিন টেস্টে অংশ নিলেও খুব কম সফল হন।

## অবসর
সাংবাদিকের সন্তান তিনি। এক পর্যায়ে তিনি খামার দেখাশুনো করেন ও পরবর্তীতে সাংবাদিকতা পেশায় মনোনিবেশ ঘটান।

ব্যক্তিগত জীবনে বিবাহিত তিনি। জুলাই, ১৯৭৫ সালে সস্ত্রীক, দুই পুত্র ও দুই বন্ধু কেপ টাউনের কাছাকাছি সাগরের পালতোলা নৌকোয় ফলস বেতে সলিল সমাধি ঘটে। ১৩ জুলাই, ১৯৭৫ তারিখে ৫৬ বছর বয়সে ওয়েন উইনের মৃত্যু হয়।

## তথ্যসূত্র

## আরও দেখুন
* হিউ টেফিল্ড
* এরিক ডেভিস
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯১৯-এ জন্ম
বিষয়শ্রেণী:১৯৭৫-এ মৃত্যু
বিষয়শ্রেণী:ওয়েস্টার্ন প্রভিন্সের ক্রিকেটার
বিষয়শ্রেণী:গটেংয়ের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
লালবাবা কলেজ

**লালবাবা কলেজ** হল ভারতের পশ্চিমবঙ্গ রাজ্যের হাওড়া শহরের একটা প্রাক-স্নাতক কলেজ। লালবাবা হলেন হরিয়ানার বংশোদ্ভূত শিখ পন্থের উদাসীন অংশের এক তপস্বী। তাঁর মৃত্যুর পর এই অঞ্চলে লালবাবা ট্রাস্ট নামে এক সামাজিক সংস্থা গঠিত হয়েছিল। এক শিক্ষামূলক পরিসরে একটা বিদ্যালয় এবং আশ্রমের সঙ্গে ১৯৬৪ খ্রিস্টাব্দে ওই লালবাবা ট্রাস্ট দ্বারা এই কলেজের প্রতিষ্ঠা হয়ছিল,  লালবাবা কলেজ ওই বছরই কলকাতা বিশ্ববিদ্যালয় দ্বারা অনুমোদিত হয়েছিল।

## বিভাগসমূহ
লালবাবা কলেজে সকাল এবং দিবা দুই শিফটে পঠন-পাঠনের ব্যবস্থা আছে। কলেজের বিভাগগুলোতে যে সমস্ত বিষয়ে পাঠদানের ব্যবস্থা আছে তা নিচে প্রদত্ত হল:

### বিজ্ঞান

* রসায়ন 
* পদার্থবিজ্ঞান 
* গণিতশাস্ত্র 
* ভূবিজ্ঞান

### কলা ও বাণিজ্য

* বাংলা 
* হিন্দি 
* সংস্কৃত 
* ইংরেজি 
* উর্দু 
* ইতিহাস 
* রাষ্ট্রবিজ্ঞান 
* দর্শন 
* শিক্ষাবিজ্ঞান 
* অর্থনীতি 
* বাণিজ্য

### দূরশিক্ষা

নেতাজি সুভাষ মুক্ত বিশ্ববিদ্যালয়ের (এনএসওইউ) লালবাবা কলেজ সেন্টারে প্রাক-স্নাতক এবং স্নাতকোত্তর বিষয়গুলোতে পাঠদানের ব্যবস্থা আছে।

### ভালো ফলাফল
২০০৭ খ্রিস্টাব্দে কলকাতা বিশ্ববিদ্যালয়ের স্নাতক শ্রেণির ফাইনাল পরীক্ষায় লালবাবা কলেজের অনির্বাণ গুহঠাকুরতা ইংরেজি সাম্মানিকে প্রথম শ্রেণিতে প্রথম হয়েছিলেন।

## অনলাইনে ভরতি
লালবাবা কলেজে অনলাইনে ভরতির ব্যবস্থা চালু আছে। সাম্প্রতিক শিক্ষাবর্ষে ভরতির অবস্থা এবং মেধা তালিকা জানার জন্যে প্রার্থীরা https://web.archive.org/web/20161015060000/http://www.lalbabacollege.net23.net/, https://web.archive.org/web/20190103230145/http://lalbabacollege.in/ এই সাইটগুলোতে অনলাইনে সার্চ করতে পারেন।

## স্বীকৃতি
লালবাবা কলেজ ১৯৬৪ খ্রিস্টাব্দে বিশ্ববিদ্যালয় মঞ্জুরি কমিশন (ইউজিসি) দ্বারা অনুমোদন লাভ করে।  জাতীয় মূল্যায়ন ও প্রত্যয়ন পরিষদ (এনএএসি) ২০০৪ খ্রিস্টাব্দে এই কলেজকে স্বীকৃতি  দিয়েছিল এবং এব্যাপারে কলেজ বি+ গ্রেড লাভ করেছিল; কলেজ এখন তার পরবর্তী পুনর্বিবেচনার জন্য প্রস্তুতি নিচ্ছে।
## প্রাক্তনী
* পার্থজিৎ গঙ্গোপাধ্যায়, শিশুসাহিত্যিক

## আরো দেখুন
*কলকাতা বিশ্ববিদ্যালয় অনুমোদিত কলেজের তালিকা
*ভারতের শিক্ষা ব্যবস্থা
*পশ্চিমবঙ্গে শিক্ষা

## তথ্যসূত্র

## বহির্সংযোগসমূহ

* http://lalbabacollege.net 

বিষয়শ্রেণী:হাওড়া জেলার বিশ্ববিদ্যালয়
বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:১৯৬৪-এ পশ্চিমবঙ্গে প্রতিষ্ঠিত
বিষয়শ্রেণী:কলকাতা বিশ্ববিদ্যালয়ের অধিভুক্ত
বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
সাগু পাম

**সাগু পাম** সাগু নামক শ্বেতসার সমৃদ্ধ খাদ্য উৎপাদনকারী কয়েকটি উদ্ভিদের সাধারণ নাম। আরেকাসিয়া গোত্রের "প্রকৃত পাম উদ্ভিদ" এবং পাম উদ্ভিদের মতো দেখতে নগ্নবীজী কয়েকটি সাইকাস থেকে সাগু উৎপাদিত হয়। সাইকাস থেকে তৈরি সাগু খাবার আগে বিষ অপসারণ করতে হয়৷ **সাগু পাম** দ্বারা যেসব উদ্ভিদ নির্দেশিত হতে পারে:

* প্রকৃত সাগু পাম (*Metroxylon sagu*); আরেকাসিয়া গোত্রভুক্ত পাম উদ্ভিদ, যা দক্ষিণ-পূর্ব এশিয়ার স্থানীয় প্রজাতি
* সাইকাস
** সাগু সাইকাস (*Cycas revoluta*) : জাপানি সাগু পাম, রাজ সাগু পাম নামেও পরিচিত; জাপানের স্থানীয় উদ্ভিদ এবং বৈশ্বিকভাবে আলঙ্কারিক উদ্ভিদ হিসেবে পাওয়া যায়
** রানি সাগু পাম (*Cycas rumphii*); দক্ষিণ-পূর্ব এশিয়ার স্থানীয় প্রজাতি
** ভারতীয় রানি সাগু (*Cycas circinalis*); ভারতের স্থানীয় প্রজাতি
নুরুল ইসলাম বাবলু

**নুরুল ইসলাম বাবলু** (**নুরুল হক** হিসেবে পরিচিত) একজন বাংলাদেশি অভিনয়শিল্পী। ২০০২ সালে তারেক মাসুদ পরিচালিত *[[মাটির ময়না]]* চলচ্চিত্রে অভিনয়ের মাধ্যমে তিনি আত্মপ্রকাশ করেন, যেটি ২০০২ সালে ৭৫তম একাডেমি পুরস্কার অনুষ্ঠানে শ্রেষ্ঠ বিদেশি ভাষার চলচ্চিত্র বিভাগে বাংলাদেশের নিবেদিত প্রথম চলচ্চিত্র। এই চলচ্চিত্রে অভিনয়ের জন্য তিনি শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার লাভ করেন।

## জীবনী
বাবলু ১৯৮৮ সালের ৩ এপ্রিল বাংলাদেশের নোয়াখালীর বেগমগঞ্জের কালিকাপুর গ্রামে জন্ম নেন। তার পিতা আলী হায়দার। তিন ভাই এবং তিন বোনের মধ্যে তিনি জৈষ্ঠ। ১৯৯৯ সালে তিনি ঢাকার ইউসেফ স্কুলে প্রথম শ্রেণীতে ভর্তি হন। সে সময়ে তিনি মগবাজার নয়াটোলা চেয়ারম্যান গলিতে চলচ্চিত্রনির্মাতা তারেক মাসুদের এক চাচার বাসায় অবস্থান নেন, সেখানেই  মাসুদের সাথে তার পরিচয় ঘটে। মাসুদ তার *[[মাটির ময়না]]* (২০০২) চলচ্চিত্রে আনু চরিত্রে অভিনয়ের জন্য আমন্ত্রণ জানান। ২০০০ সালের দিকে ১১ বছর বয়সে তিনি *মাটির ময়না* চলচ্চিত্রে কাজ শুরু করেন। পরবর্তীতে কিছুকাল মাসুদের ইউনিটে কাজ করেন। তিনি উন্মুক্ত বিশ্ববিদ্যালয়ে কিছুকাল অধ্যয়ন করেন। তিনি এছাড়াও *[[নরসুন্দর (চলচ্চিত্র)|নরসুন্দর]]* (২০০৯) চলচ্চিত্রে প্রযোজনা সহকারী এবং *[[ফেরা]]* (২০১২) চলচ্চিত্রে ক্যামেরা সহকারী হিসেবে কাজ করেন। পরবর্তীতে মগবাজার এলাকায় একটি কাপড়ের দোকানে কিছুকাল চাকরি করেন। ২০১২ সালে তিনি চট্টগ্রামের সীতাকুণ্ডে স্থানান্তরিত হন। বর্তমানে তিনি চা বিক্রেতা হিসেবে জীবিকা নির্বাহ করছেন।

## চলচ্চিত্র তালিকা

## পুরস্কার ও মনোনয়ন

## তথ্যসূত্র

## বহিঃসংযোগ
*
*
*
*
* 
*

বিষয়শ্রেণী:১৯৮৮-এ জন্ম
বিষয়শ্রেণী:বাংলাদেশী শিশু অভিনেতা
বিষয়শ্রেণী:চলচ্চিত্র শিশু অভিনয়শিল্পী
*
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর বাংলাদেশী অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:১৯৯৬-এ জন্ম
বিষয়শ্রেণী:নোয়াখালী জেলার ব্যক্তি
পেডোফিলিয়া

**বাল্যকামীতা বা শিশুকামিতা বা শিশুদের প্রতি যৌন আকর্ষণ** একটি মানসিক রোগ যার ফলে একজন প্রাপ্ত বয়স্ক শিশু ও অপ্রাপ্ত বয়স্কদের উপর যৌন আকর্ষণ বোধ করে। যদিও মেয়েদের ক্ষেত্রে ১০ বা ১১ বছরে এবং ছেলেদের ক্ষেত্রে ১১ বা ১২ বছরে বয়ঃসন্ধি কাল শুরু হয় তবে বাল্যকামীতার ক্ষেত্রে ১৩ বছরের নিচের শিশুর প্রতি আকর্ষণই
বুঝায়।

বাল্যকামীতাকে *ডায়াগনস্টিক অ্যান্ড স্ট্যাটিস্টিকাল ম্যানুয়াল অফ মেন্টাল ডিসঅর্ডার* (ডিএসএম -5) এ **বাল্যকামীক ডিসঅর্ডার** বলা হয় এবং এটিকে তীব্র এবং পুনরাবৃত্ত যৌন আহ্বানের সাথে জড়িত এমন একটি প্যারাফিলিয়া হিসাবে সংজ্ঞায়িত করা হয় 

*বাল্যকামীতা*  শব্দটি প্রায়শই বাচ্চাদের প্রতি যে কোনও যৌন আগ্রহ বা শিশু যৌন নির্যাতনের প্রচেষ্টায়  প্রয়োগ হয়। গবেষকরা সুপারিশ করেন যে এই শব্দের অনর্থক ব্যবহার এড়ানো উচিত, কারণ কিছু লোকেরা যারা শিশু যৌন নির্যাতন করে তাদের বাল্যকামী হয়, যদি শিশু যৌন নির্যাতনের অপরাধী শুধুমাত্র বাচ্চাদের প্রতিই বা একচেটিয়া যৌন আগ্রহ না রাখে তবে তারা বাল্যকামী নয়, এবং কিছু বাল্যকামী শিশুদের নিয়ে শ্লীলতাহানি করে না।

## লক্ষণ ও উপসর্গ

বাল্যকামীতা বয়ঃসন্ধির আগে বা ঔ সময় শুরু হয় এবং সময়ের সাথে স্থিতিশীল হতে থাকে। এটি নিজে থেকে হয়, ইচ্ছা নয়।  এই কারণগুলির জন্য, বাল্যকামীতাকে যৌন চাহিদার একটি ব্যাধি হিসাবে বর্ণনা করা হয়েছে, একজাতীয় বা সমকামী দৃষ্টিভঙ্গির মতো ঘটনাগতভাবে অনুরূপ হলেও বাল্যকামিতাকে মানসিক ব্যাধিগুলির দল থেকে বাদ দেয় না কারণ, বাল্যকামীক আচরণগুলি ক্ষতিকর এবং মানসিক ডাক্তার বা এই সংক্রান্ত পেশাদারগন কখনও কখনও বাল্যকামীকে (রোগীকে) শিশুদের ক্ষতি থেকে বিরত রাখতে সহায়তা করতে পারে।

## কারণসমূহ
বাল্যকামীতার আসল কারণ কী তা এখনও জানা যায় নি, গবেষকরা ২০০২ সালে শুরু করে বাল্যকামীতা ও মস্তিষ্কের গঠন এবং কার্যকারিতার সাথে কিছু যোগসূত্র খুজে পাওয়ার কথা জানান। ফৌজদারী বিচার ব্যবস্থার অভ্যন্তরে ও বাইরে বিভিন্ন রেফারেল উৎস থেকে অসুস্থ ব্যক্তিদের পরীক্ষা করায় এই গবেষণায় বাল্যকামীতা এবং কম বুদ্ধিমত্তার  মধ্যে যোগসূত্র পাওয়া যায়, স্মৃতিশক্তি পরীক্ষায় খারাপ ফলাফল, বেশীরভাগের স্কুলের শিক্ষা জীবনেই ব্যর্থতা, কম উচ্চতা, শৈশবে মাথায় আঘাত পেয়ে অজ্ঞান হয়ে যাওয়া, এবং এমআরআই-দ্বারা চিহ্নিত মস্তিষ্কের কাঠামোর মধ্যে স্বাভাবিকের সাথে বেশ কয়েকটি পার্থক্য।

## চিকিৎসা
বাল্যকামীতা নিরাময়ের কোনও প্রমাণ নেই। নিরাময়ের পরিবর্তে, বেশিরভাগ থেরাপিগুলি বাল্যকামীকে তাদের আকাঙ্ক্ষাগুলিকে বাস্তবে করা থেকে বিরত রাখতে সহায়তা করার দিকে মনোযোগ দেয়। কিছু থেরাপি বাল্যকামীতা নিরাময়ের চেষ্টা করলেও এমন কোনও নিশ্চিত তথ্য নেই যা দেখায় এগুলি যৌন পছন্দকে দীর্ঘমেয়াদী পরিবর্তনের সফল হয়েছে।  মাইকেল সেটো বলেছিলেন যে যৌবনে বাল্যকামীতা নিরাময়ের চেষ্টাগুলি সফল হওয়ার সম্ভাবনা কম কারণ বাল্যকামীতা বেড়ে উঠার সাথে পারিপার্শ্বিক নানা ভাবে প্রভাবিত হয়ে তৈরি হয়। বাল্যকামীতা পরিবর্তন করা কঠিন বলে মনে হয় তবে বাল্যকামীরা তাদের আচরণ নিয়ন্ত্রণ রাখতে পারে এবং ভবিষ্যতে গবেষণায় এটি প্রতিরোধের একটি পদ্ধতি বিকাশে সাহায্য করতে পারে।

## তথ্যসূত্র

বিষয়শ্রেণী:যৌন বিকৃতি
ধীরাজ প্রসন্ন

**ধীরাজ দেবশিভাই প্রসন্ন** (; ; জন্ম: ২ ডিসেম্বর, ১৯৪৭) গুজরাতের রাজকোট এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে গুজরাত, রেলওয়েজ ও সৌরাষ্ট্র এবং ইংরেজ কাউন্টি ক্রিকেটে ডারহাম দলের প্রতিনিধিত্ব করেন। দলে তিনি মূলতঃ বামহাতি মিডিয়াম-ফাস্ট কিংবা স্লো লেফট-আর্ম অর্থোডক্স বোলিং করতেন। এছাড়াও, বামহাতে নিচেরসারিতে ব্যাটিং করতেন **ধীরাজ প্রসন্ন**।

## প্রথম-শ্রেণীর ক্রিকেট
১৯৬৫-৬৬ মৌসুম থেকে ১৯৮২-৮৩ মৌসুম পর্যন্ত ধীরাজ প্রসন্নের প্রথম-শ্রেণীর খেলোয়াড়ী জীবন চলমান ছিল। রঞ্জী ট্রফিতে গুজরাত ও সৌরাষ্ট্র দলের পক্ষে খেলেন। বলকে তিনি উভয়দিক দিয়েই সুইং করানোয় দক্ষতার পরিচয় দেন।

এক দশকের অধিক সময় ঘরোয়া ক্রিকেটে দূর্দান্ত খেলেন। ফলশ্রুতিতে, ১৯৭৮-৭৯ মৌসুমে ওয়েস্ট ইন্ডিজের বিপক্ষে খেলার জন্যে তাকে জাতীয় দলে অন্তর্ভুক্ত করা হয়। ২৮.৫৬ গড়ে ২২৮৫ রান ও ২২.০৮ গড়ে ১৯৬ উইকেট পান তিনি।

## আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ধীরাজ প্রসন্ন। সবগুলো টেস্টই ওয়েস্ট ইন্ডিজের বিপক্ষে খেলেছিলেন তিনি। ১২ জানুয়ারি, ১৯৭৯ তারিখে চেন্নাইয়ে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এরপর, ২৪ জানুয়ারি, ১৯৭৯ তারিখে দিল্লিতে একই দলের বিপক্ষে সর্বশেষ টেস্টে অংশ নেন তিনি। সফররত ওয়েস্ট ইন্ডিজ দলের বিপক্ষে অল-রাউন্ডার হিসেবে আবির্ভূত হন।

সিরিজের দুই টেস্ট খেলার সুযোগ পান তিনি। কিন্তু, ব্যাট কিংবা বল হাতে কোন সফলতার স্বাক্ষর রাখতে ব্যর্থ হন। সবমিলিয়ে তিনি এক রান ও এক উইকেট দখল করেছিলেন।

## অবসর
আন্তর্জাতিক ক্রিকেটে ব্যর্থতার পরিচয় দিলেও ঘরোয়া ক্রিকেটে বিস্ময়কর ফলাফল করেন। রঞ্জী ট্রফি প্রতিযোগিতায় শীর্ষস্থানীয় অল-রাউন্ডারের ভূমিকায় অবতীর্ণ হয়েছিলেন তিনি। কার্যকর বামহাতি মাঝারিসারির ব্যাটসম্যান ও বামহাতি সিম বোলার হিসেবে বেশ সফল হন।

ক্রিকেট খেলা থেকে অবসর গ্রহণের পর উইকেট প্রস্তুতে বিশেষজ্ঞের ভূমিকায় অবতীর্ণ হয়েছেন। ভারতীয় ক্রিকেট নিয়ন্ত্রণ বোর্ড (বিসিসিআই) কর্তৃক পিচ ও মাঠ কমিটির সদস্য হিসেবে ভারতে দেখাশুনো করছেন।

## তথ্যসূত্র

## আরও দেখুন
* রজার বিনি
* কেনিয়া জয়ন্তীলাল
* ভারতীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:উত্তরাঞ্চলের ক্রিকেটার
বিষয়শ্রেণী:গুজরাতের ক্রিকেটার
বিষয়শ্রেণী:ডারহামের ক্রিকেটার
বিষয়শ্রেণী:পশ্চিম অঞ্চলের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:রেলওয়েজের ক্রিকেটার
বিষয়শ্রেণী:সৌরাষ্ট্রের ক্রিকেটার
বিষয়শ্রেণী:রাজকোটের ব্যক্তি
বিষয়শ্রেণী:গুজরাত থেকে আগত ক্রিকেটার
ভাঙড় মহাবিদ্যালয়

**ভাঙড় মহাবিদ্যালয়** হল ভারতের পশ্চিমবঙ্গ রাজ্যের দক্ষিণ ২৪ পরগনা জেলার ভাঙড়ের একটা প্রাক-স্নাতক মহাবিদ্যালয়। এই মহাবিদ্যালয় ১৯৯৭ খ্রিস্টাব্দে প্রতিষ্ঠিত হয়েছে।  ভাঙড় মহাবিদ্যালয় কলকাতা বিশ্ববিদ্যালয় দ্বারা অনুমোদিত।

## বিভাগসমূহ
ভাঙড় মহাবিদ্যালয়ের বিভাগগুলোতে নিম্নলিখিত বিষয়সমূহে পঠন-পাঠনের ব্যবস্থা আছে:

### বিজ্ঞান
বিজ্ঞান বিভাগে গণিতশাস্ত্রে সাম্মানিক এবং গণিতশাস্ত্র, রসায়ন ও পদার্থবিদ্যা এই তিনটে সাধারণ পাঠদান করা হয়:

* গণিতশাস্ত্র  
* রসায়ন  
* পদার্থবিজ্ঞান

### কলা ও বাণিজ্য
ভাঙড় মহাবিদ্যালয়ের কলা বিভাগে বাংলা, ইংরেজি, ইতিহাস, সংস্কৃত, আরবি, অর্থনীতি, শিক্ষাবিজ্ঞান, দর্শন, ভূবিজ্ঞান বিষয়ে সাম্মানিক পাঠক্রম চালু আছে।

* বাংলা 
* ইংরেজি 
* ইতিহাস 
* সংস্কৃত 
* আরবি 
* শারীরশিক্ষা 
* অর্থনীতি 
* শিক্ষাবিজ্ঞান 
* দর্শন 
* ভূবিজ্ঞান 
* সাংবাদিকতা এবং গণসংযোগ 
* বাণিজ্য

## স্বীকৃতি
বিশ্ববিদ্যালয় মঞ্জুরি কমিশন (ইউজিসি) ভাঙড় মহাবিদ্যালয়কে স্বীকৃতি দিয়েছে।

## আরও দেখুন
* কলকাতা বিশ্ববিদ্যালয় কর্তৃক অনুমোদিত কলেজগুলির তালিকা 
* ভারতের শিক্ষা ব্যবস্থা
*পশ্চিমবঙ্গে শিক্ষা

## তথ্যসূত্র

বিষয়শ্রেণী:১৯৯৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:কলকাতা বিশ্ববিদ্যালয় কর্তৃক অনুমোদিত শিক্ষাপ্রতিষ্ঠান
বিষয়শ্রেণী:১৯৯৭-এ পশ্চিমবঙ্গে প্রতিষ্ঠিত
বিষয়শ্রেণী:কলকাতা বিশ্ববিদ্যালয়ের অধিভুক্ত
বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
আইভার (কুস্তিগির)

**টড স্মিথ** (জন্ম মার্চ ৩, ১৯৮৪) হলেন আমেরিকান একজন পেশাদার কুস্তিগির বর্তমানে এর সাথে স্বাক্ষরিত ডাব্লিউডাব্লিউই, তার উপর করণ কাঁচা ব্র্যান্ড অধীনে রিং নাম ট্যাগ টিম দ্য ভাইকিং হানাদারদের অর্ধেক হিসাবে, ইভার**।** তিনি **হ্যানসন** রিং নামে সবচেয়ে বেশি পরিচিত যা তিনি ২০১৩ থেকে ২০১৯ পর্যন্ত ব্যবহার করেছেন। স্মিথ এবং রেমন্ড রো, (বর্তমানে "এরিক" নামে পরিচিত) ২০১৪ সাল থেকে নিয়মিত ট্যাগ দল, প্রথমে ওয়ার মেশিন, পরে ওয়ার রাইডারস, দ্য ভাইকিং এক্সপেরিয়েন্স এবং দ্য ভাইকিং রাইডার্স নামে খেলেছেন।

স্মিথ এবং রোয়ে দুটি মহাদেশে ট্যাগ দল চ্যাম্পিয়নশিপ নিয়েছে, জাপানে দুইবার আইডাব্লুজিপি ট্যাগ টিম চ্যাম্পিয়ন হয়েছে এবং যুক্তরাষ্ট্রে আরওএইচ ওয়ার্ল্ড ট্যাগ টিম চ্যাম্পিয়ন এবং এনএক্সটি ট্যাগ টিম চ্যাম্পিয়নশিপ জিতেছে।

## পেশাদার কুস্তিগির জীবন

### প্রাথমিক জীবন (২০০১–২০১৩)
কিলার কোওলস্কি প্রশিক্ষিত, স্মিথ ২০০১ সালে আত্মপ্রকাশ করেছিলেন। পরবর্তী বেশ কয়েক বছর ধরে তিনি পুরো নিউ ইংল্যান্ড জুড়ে বেশ কয়েকটি স্বতন্ত্র পেশাদার রেসলিং প্রচারের জন্য কাজ করেছিলেন, বিশেষত নিউ ইংল্যান্ড চ্যাম্পিয়নশিপ রেসলিং এবং বিশৃঙ্খল রেসলিং। তার ট্যাগ দলের পটভূমির জন্য সুপরিচিত, তিনি ম্যাক্স বাউরের সাথে ট্রেন্ডসেটর এবং সাইকোর সাথে প্রেটি সাইকোর অংশ ছিলেন। তিনি এবং ব্রায়ান মিলোনাস ম্যাসাচুসেটস এর উত্তর অ্যান্ডোভারের চাওটিক রেসলিং প্রশিক্ষণ সুবিধার প্রধান প্রশিক্ষকও ছিলেন।

## তথ্যসূত্র

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন পুরুষ পেশাদার কুস্তিগির
বিষয়শ্রেণী:ম্যাসাচুসেট্‌সের পেশাদার কুস্তিগির
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:এনএক্সটি ট্যাগ টিম চ্যাম্পিয়ন
বিষয়শ্রেণী:২১শ শতাব্দীর মার্কিন পেশাদার কুস্তিগির
বিষয়শ্রেণী:২১শ শতাব্দীর পুরুষ পেশাদার কুস্তিগির
শাহীন আলম

**শাহীনূর আলম শাহীন** (মঞ্চ নাম **শাহীন আলম** নামেই অধিক পরিচিত; ৬ ‍ডিসেম্বর ১৯৬২ - ৮ মার্চ ২০২১) একজন বাংলাদেশী চলচ্চিত্র অভিনেতা ছিলেন।

## কর্ম জীবন
মঞ্চ নাটকের মাধ্যমে অভিনয়ের শুরু এরপর ১৯৮৬ সালের এফডিসির নতুন মুখের সন্ধানের মাধ্যমে চলচ্চিত্রে অভিনয় করার সুযোগ পান। তার প্রথম মুক্তিপ্রাপ্ত চলচ্চিত্র *মায়ের কান্না* (১৯৯১), তার উল্লেখযোগ্য ছবি *ঘাটের মাঝি*, *এক পলকে*, *গরিবের সংসার*, *তেজী*, *চাঁদাবাজ*, *প্রেম প্রতিশোধ*, *টাইগার*, *রাগ-অনুরাগ*, *দাগী সন্তান*, *বাঘা-বাঘিনী*, *আলিফ লায়লা*, *[[স্বপ্নের নায়ক]]*, *[[আঞ্জুমান]]*, *অজানা শত্রু*, *দেশদ্রোহী*, *প্রেম দিওয়ানা*, *আমার মা*, *পাগলা বাবুল*, *[[হঠাৎ বৃষ্টি]]*, *শক্তির লড়াই*, *দলপতি*, *পাপী সন্তান*, *ঢাকাইয়া মাস্তান*, *বিগবস*, *বাবা*, *বাঘের বাচ্চা*, *বিদ্রোহী সালাউদ্দিন*, *তেজী পুরুষ* ইত্যাদি। এছাড়া তিনি মার্শাল আর্টে ব্ল্যাকবেল্টবিজয়ী ছিলেন।। প্রায় ১৫০টি সিনেমায় অভিনয় করা এই অভিনেতা অনেকদিন ধরেই দূরে ছিলেন সিনেমা থেকে। বেশ কিছুদিন অসুস্থ থাকার পর শেষজীবনে তিনি গাউছিয়ায় কাপড়ের ব্যবসার সাথে জড়িত ছিলেন।

## চলচ্চিত্রের তালিকা
*প্রেমিক নাম্বার ওয়ান (২০১৩)
*দারোয়ানের ছেলে (২০১১) 
*জীবন নিয়ে যুদ্ধ (২০০৯) 
*অপরাধী সন্তান (২০০৮) 
*রাজধানীর রাজা (২০০৮) 
*ভাইয়া নাম্বার ওয়ান (২০০৮) 
*পাকা খেলোয়াড় (২০০৭) 
*ওরা অগ্নিকন্যা (২০০৭) 
*নির্দেশ (২০০৭) 
*বাংলার ডন (২০০৭) 
*শীর্ষ সন্ত্রাসী গ্রেফতার (২০০৬) 
*হিরা আমার নাম (২০০৬) 
*ধিক্কার (২০০৬) 
*ভণ্ড নেতা (২০০৪) 
*বিগ বস (২০০৩) 
*টপ সম্রাট (২০০৩) 
*মাস্তানের উপর মাস্তান (২০০২) 
*মেজর সাহেব (২০০২) 
*লণ্ড ভণ্ড (২০০০) 
*হঠাৎ বৃষ্টি (১৯৯৯) 
*স্বপ্নের নায়ক (১৯৯৭) 
*বশিরা (১৯৯৬) 
*প্রেম দিওয়ানা (১৯৯৩)
## আরও দেখুন
* আলেকজান্ডার বো
## তথ্যসূত্র

## বহিঃসংযোগ
* 
* 

বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী অভিনেতা
বিষয়শ্রেণী:বাঙালি অভিনেতা
বিষয়শ্রেণী:২০২১-এ মৃত্যু
বিষয়শ্রেণী:১৯৬২-এ জন্ম
বিষয়শ্রেণী:ঢাকার ব্যক্তি
বিষয়শ্রেণী:ঢাকার অভিনেতা
২০০২ কান চলচ্চিত্র উৎসব

**৫৫তম কান চলচ্চিত্র উৎসব**, ২০০২ সালের ১৫ থেকে ২৬ মে অনুষ্ঠিত কান চলচ্চিত্র উৎসবের ৫৫তম আসর। রোমান পোলান্‌স্কি পরিচালিত পোলিশ-ফরাসি-জার্মান-ব্রিটিশ সহ-প্রযোজিত চলচ্চিত্র *[[দ্য পিয়ানিস্ট (২০০২-এর চলচ্চিত্র)|দ্য পিয়ানিস্ট]]* আনুষ্ঠানে পাল্ম দর লাভ করে।

উৎসবে উদ্বোধনী চলচ্চিত্র হিসেবে উডি অ্যালেন পরিচালিত *[[হলিউড এন্ডিং]]* এবং সমাপনী চলচ্চিত্র হিসেবে ক্লোদ ল্যলুশ পরিচালিত *[[উ্যন অম এ উ্যন ফাম]]* প্রদর্শিত হয়েছিল। অনুষ্ঠানগুলির উপস্থাপনায় ছিলেন ভার্জিনি লেদোয়েন।

উদ্বোধনী অনুষ্ঠানে উডি অ্যালেনকে উল্লেখযোগ্য অর্জনের জন্য সম্মাাননা পাল্ম দর প্রদান করা হয়, তবে তিনি কখনও প্রতিযোগিতামূলক পাল্ম দর জিতেননি।

## জুরি
### মূল প্রতিযোগিতা
নিম্নলিখিত ব্যক্তিদের ২০০২ সরকারি নির্বাচনের পূর্ণদৈর্ঘ্য চলচ্চিত্রগুলির জন্য জুরি হিসাবে নিযুক্ত করা হয়েছিল:
* ডেভিড লিঞ্চ, জুরি সভাপতি
* শ্যারন স্টোন
* মিশেল ইয়ো
* ক্রিস্টিন হাকিম
* রেগিস ওয়ারগিনিয়ার
* বিল আগস্ট
* রাউল রুইজ
* ক্লদ মিলার
* ওয়াল্টার সালেস

## তথ্যসূত্র

## বহিঃসংযোগ

* 2002 Cannes Film Festival (web.archive)
* Official website Retrospective 2002 
* ইন্টারনেট মুভি ডেটাবেজে ২০০২ কান চলচ্চিত্র উৎসব

বিষয়শ্রেণী:কান চলচ্চিত্র উৎসব
বিষয়শ্রেণী:২০০২-এর চলচ্চিত্র পুরস্কার
মেসিয়ার ৭০

**মেসিয়ার ৭০** বা **এম৭০** বা **এনজিসি ৬৬৮১** হলো দক্ষিণে ধনু তারকামন্ডলে তারার একটি বর্তুলাকার স্তবক। এটি চার্লস মেসিয়ার ৩১ আগস্ট ১৭৮০ সালে আবিষ্কার করেছিলেন। বিখ্যাত ধূমকেতু হেল-বপ ২৩ জুলাই ১৯৯৫ সালে এই ক্লাস্টারের কাছে আবিষ্কৃত হয়েছিল।

এম৭০ পৃথিবী থেকে প্রায় ২৯,৪০০&nbsp;আলোকবর্ষ দূরে এবং গ্যালাকটিক সেন্টার থেকে প্রায় ৬,৫০০ আলোকবর্ষ দূরে। এর আকার এবং ঔজ্জ্বল্য প্রায় এর প্রতিবেশী এম৬৯ এর সমান। এম৭০ এর কোর ব্যাসার্ধ অত্যন্ত ক্ষুদ্র (০.২২ আলোকবর্ষ বা ০.০৬৮ পারসেক) এবং এর অর্ধ-আলোক ব্যাসার্ধ ১৮২.০ আলোকবর্ষ (৫৫.৮০ পারসেক)।

ক্লাস্টারে দুটি স্বতন্ত্র তারকার জনসংখ্যা রয়েছে, যার প্রতিটি অনন্য প্রাচুর্যবিশিষ্ট প্রাচুর্য প্রদর্শন করে। এগুলি সম্ভবত বিভিন্ন প্রজন্মের তারার প্রতিনিধিত্ব করে। পরিচিত পাঁচটি পরিবর্তনশীল তারা এই ক্লাস্টারের পরিবর্তনশীল ব্যাসার্ধের মধ্যে অবস্থিত এবং সবগুলিই আরআর লাইরা ভেরিয়েবল। স্তবকটির কোরের কাছে দুটি নীল স্ট্রাগলার থাকতে পারে।

## গ্যালারি

চিত্র:Messier70-HST-Potw1215a.jpg|Picture obtained with the Wide Field Camera of Hubble's Advanced Camera for Surveys. The field of view is around 3.3 by 3.3 arcminutes.
চিত্র:M70map.png|এম৭০ এর অবস্থান মানচিত্র (Roberto Mura)


## তথ্যসূত্র

## বহিঃসংযোগ

* মেসিয়ার ৭০, গ্যালাকটিক গ্লোবুলার ক্লাস্টার ডেটাবেস পৃষ্ঠায়

বিষয়শ্রেণী:এনজিসি বস্তু
বিষয়শ্রেণী:মেসিয়ার বস্তু
বিষয়শ্রেণী:অবচিত চিত্র সিনট্যাক্স ব্যবহার করা পাতা
বিষয়শ্রেণী:বর্তুলাকার স্তবক
মায়ের একধার দুধের দাম

**‘মায়ের একধার দুধের দাম’** ১৯৭৭ সালে প্রথম প্রকাশিত বাংলা সঙ্গীত। মায়ের ভক্তিমূলক এই সঙ্গীত বা গানটি ১৯৭৭ সালে প্রথম মুক্তিপ্রাপ্ত, এর পর আরও দু’বার ফকির আলমগীর এর আ্যালবামে সংযুক্ত করা হয়। আ্যলবামের বাহিরে *অবরোধ* নামে একটি চলচ্চিত্র ও কাজী হায়াৎ পরিচালিত চলচ্চিত্র ‘বর্তমান’-এ আহমেদ ইমতিয়াজ বুলবুল এর সুরে খালিদ হাসান মিলুর কন্ঠে ধারণ করে ব্যবহার করা হয়েছে।

## পটভূমি
**‘‘মায়ের একধার দুধের দাম’’ গানের শুরু** ১৯৭৭ সালের শিল্পী ফকির আলমগীর তার মাকে নিয়ে নাখালপাড়া থেকে তার মাকে নিয়ে ফরিদপুরে যাওয়ার সময় আরিচা ঘাটে এক অন্ধ বাউলের মুখে দোতারার সুরে গাওয়া গান রেকর্ডার দিয়ে ধারণ করে নেন। পরে গানটি বিটিভির একটি অনুষ্ঠানে তিনি তার নিজের মতো তৈরি করে উপস্থাপন করেন।

## সঙ্গীত প্রযোজনা
নব্বইয়ের দশকে অজিত রায় বিটিভির জন্য গানটি পুনরায় রেকর্ড করান। এ গানটিই পরবর্তীতে তার *সখিনা ২* অ্যালবামে সংযোজন করা হয়।  এরপর গানটি আরও দুবার রেকর্ড হয়েছে। আলাউদ্দিন আলীর সংগীতায়োজনে *অবরোধ* চলচ্চিত্রের জন্য এবং ফরিদ আহমেদের সংগীতায়োজনে দ্বিতীয়বার।  এরপর ২০০০ সালে কাজী হায়াৎ পরিচালিত *বর্তমান* চলচ্চিত্রে আহমেদ ইমতিয়াজ বুলবুল এর সুরে খালিদ হাসান মিলুর কন্ঠে ধারণ করা হয়।

## মুক্তি ও জনসংস্কৃতিতে প্রভাব
মুক্তির পর থেকে শ্রোতারা এই গান সাদরে গ্রহণ করে এবং তুমুল জনপ্রিয় হয় এবং গানটি মানুষের মুখে মুখে উঠে আসে। বাংলাদেশ বেতারের সংগীতানুষ্ঠানে এই গান নিয়মিত প্রচার করা হয়। অনলাইন প্লাটফর্ম *স্মুল* ও আ্যাপল মিউজিকে অবমুক্ত করা হয়। এছাড়া অনুপম রেকর্ডিং মিডিয়ার ব্যানারে গানটির ভিডিও ০৫ ডিসেম্বর , ২০১৮ তারিখে ইউটিউবে অবমুক্ত করা হয়।

## তথ্যসূত্র

বিষয়শ্রেণী:বাংলা চলচ্চিত্রের গান
বিষয়শ্রেণী:বাংলা ভাষার গান
বিষয়শ্রেণী:বাংলাদেশী সঙ্গীত
বিষয়শ্রেণী:১৯৭৭-এর গান
বিষয়শ্রেণী:আহমেদ ইমতিয়াজ বুলবুল সুরারোপিত গান
গোলাম মোস্তফা (ঝিনাইদহের রাজনীতিবিদ)

**গোলাম মোস্তফা** বাংলাদেশের ঝিনাইদহ জেলার রাজনীতিবিদ ও তৎকালীন যশোর-১ আসনের সাবেক সংসদ সদস্য।

## প্রাথমিক জীবন
গোলাম মোস্তফা ঝিনাইদহ জেলায় শৈলকূপা থানার রতিডাঙ্গা গ্রামে জন্মগ্রহণ করেন।

## রাজনৈতিক জীবন
মুক্তিযুদ্ধ পরবর্তীকালে ১৯৭২ সালে তিনি জাসদের রাজনীতির সাথে সম্পৃক্ত হন৷ বৃহত্তর যশোরে জাসদ গণবাহিনীর অন্যতম নেতা ছিলেন। গোলাম মোস্তফা ১৯৭৯ সালের দ্বিতীয় জাতীয় সংসদ নির্বাচনে জাতীয় সমাজতান্ত্রিক দলের প্রার্থী হিসেবে তৎকালীন যশোর-১ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে জাতীয় সমাজতান্ত্রিক দলের প্রার্থী ও ১২ জুন ১৯৯৬ সালের সপ্তম জাতীয় সংসদ নির্বাচনে জাতীয় পার্টির প্রার্থী হিসেবে তিনি ঝিনাইদহ-১ আসন থেকে নির্বাচন করেন। ১৯৯৯ সালে তিনি বাংলাদেশ আওয়ামিলীগে যোগদান করেন। ২০০১ সালের নির্বাচনে সারাদেশে আওয়ামীলীগের ভরাডুবির মধ্যেও ঝিনাইদহ ১ আসন আওয়ামীলীগের প্রার্থীকে সামনে থেকে নেতৃত্ব দিয়ে জয়ী করে আনেন।

## মুক্তিযুদ্ধে অবদান
বীর মুক্তিযোদ্ধা গোলাম মোস্তফা ১৯৭১ সালের মহান মুক্তিযুদ্ধে ৮ নম্বর সেক্টরের এফএফ বাহিনীর প্রধান ছিলেন। মুক্তিযুদ্ধ চলাকালে যশোর ঝিনাইদহ কুষ্টিয়া অঞ্চলে বীর মুক্তিযোদ্ধা গোলাম মোস্তফার সাহসীকতার সামনে পাকিস্তানি হানাদার বাহিনি ও এদেশীয় দোসর রাজাকার বাহিনী ভীত সন্ত্রস্ত থাকতো।

## সামাজিক কর্মকাণ্ড
বীর মুক্তিযোদ্ধা গোলাম মোস্তফা শৈলকূপা ঝিনাইদহ অঞ্চলের তরুন সমাজের আইকন ছিলেন। তৎকালীন সময়ে মাত্র ২৮ বছর বয়সে সংসদ সদস্য নির্বাচিত হন। এলাকার মেহনতী মানুষের পাশে সবসময় তিনি থাকতেন। যে কোনো অন্যায়ের বিরুদ্ধে তিনি সোচ্চার থাকতেন। কুষ্টিয়া ইসলামী বিশ্ববিদ্যালয়ের প্রতিষ্ঠাতাদের অন্যতম একজন ছিলেন এই বীর মুক্তিযোদ্ধা। এলাকায় বহু স্কুল কলেজ ও জনহিতকর কাজের সাথে গোলাম মোস্তাফা আমৃত্যু জড়িত ছিলেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ঝিনাইদহ জেলার রাজনীতিবিদ
বিষয়শ্রেণী:জাতীয় সমাজতান্ত্রিক দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
লরেন্স লিও গ্রেনার

**লরেন্স লিও গ্রেনার** (; ১৯০১১৯৮২) ছিলেন একজন রোমান ক্যাথলিক ধর্মযাজক। তিনি  পবিত্র ক্রুশ সন্ন্যাস সংঘের সদস্য হিসেবে ঢাকায় আসেন এবং ১৯৪৭ থেকে ১৯৫০ সাল পর্যন্ত ঢাকা ধর্মপ্রদেশের বিশপ এবং ১৯৫০ থেকে ১৯৬৭ সাল পর্যন্ত আর্চবিশপ হিসেবে দায়িত্ব পালন করেন। তিনি ছিলেন ঢাকার সর্বশেষ বিশপ এবং প্রথম আর্চবিশপ।

## জন্ম
গ্রেনার ১৯০১ সালের ৩ এপ্রিল যুক্তরাষ্ট্রের পেন্সিলভেনিয়া অঙ্গরাজ্যের ভেনাঙ্গো কাউন্টির ফ্র্যাঙ্কলিন শহরে জন্মগ্রহণ করেন। তার পিতার নাম উইলিয়াম বার্নার্ড গ্রোনার এবং মাতার নাম মার্থা এমিলি কক্সসন।

## সন্ন্যাস জীবন
১৯২৮ সালের ২৪ জুন গ্রেনারের যাজকীয় অভিষেক হয়। এরপর ১৯৪৭ সালের ১৩ ফেব্রুয়ারি তিনি ঢাকার বিশপ হিসেবে মনোনীত হন এবং ২৩ এপ্রিল তার বিশপীয় অভিষেক হয়। ১৯৫০ সালের ১৫ জুলাই ঢাকা ডায়োসিসকে মেট্রোপলিটন আর্চডায়োসিসে উন্নীত করা হলে তিনি এর আর্চবিশপ হিসেবে দায়িত্ব গ্রহণ করেন। ১৯৬৭ সালের ২৩ নভেম্বর তিনি এ পদ থেকে পদত্যাগ করে র টাইটুলার আর্চবিশপ হিসেবে দায়িত্ব গ্রহণ করেন। ১৯৭১ সালের ২৩ জানুয়ারি পর্যন্ত তিনি এ পদে অধিষ্ঠিত ছিলেন।

## মৃত্যু
লরেন্স গ্রেনার ১৯৮২ সালের ২১ এপ্রিল যুক্তরাষ্ট্রের ইন্ডিয়ানা অঙ্গরাজ্যের সেন্ট জোসেফ'স কাউন্টির নটর ডেমে মৃত্যু বরণ করেন।

## তথ্যসূত্র

|-

|-

বিষয়শ্রেণী:১৯০১-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:পবিত্র ক্রুশ সন্ন্যাস সংঘ
বিষয়শ্রেণী:বাংলাদেশী রোমান ক্যাথলিক বিশপ
বিষয়শ্রেণী:বাংলাদেশী খ্রিস্টান
বিষয়শ্রেণী:মার্কিন ধর্মীয় নেতা
বিষয়শ্রেণী:মার্কিন রোমান ক্যাথলিক
মুজাহিদুল ইসলাম কাসেমি

**মুজাহিদুল ইসলাম কাসেমি** (১৯৩৬-২০০২) ছিলেন একজন ভারতীয় মুসলিম পণ্ডিত, মুফতি, সুন্নি হানাফি আলেম। তিনি ইসলামিক ফিকহ একাডেমি, ভারতের প্রতিষ্ঠাতা এবং অল ইন্ডিয়া মুসলিম পার্সোনাল ল বোর্ডের সভাপতি ছিলেন।

## জীবনী
কাসেমির জন্ম ১৯৩৬ সালে ব্রিটিশ ভারতের দরভাঙ্গায়। তিনি মাদ্রাসা মাহমুদুল উলুম,দামলা ও স্থানীয় মাদ্রাসা মৌ, উত্তরপ্রদেশ থেকে তার শিক্ষাজীবন শুরু করেন এবং পরে যোগ দেন দারুল উলুম দেওবন্দে, যেখান থেকে তিনি ১৯৫৫ সালে স্নাতক সম্পন্ন করেন। দেওবন্দে তিনি হুসাইন আহমদ মাদানি , সৈয়দ ফখরুদ্দিন আহমদ এবং আবদুল হাফিজ বালিয়াভির অধীনে পড়াশোনা করেছেন। 

কাসেমি মুঙ্গারের জামিয়া রহমানিয়ায় শিক্ষকতা করেন এবং ১৯৮৯ সালে ইসলামিক ফিকহ একাডেমি প্রতিষ্ঠা করেন। তিনি আন্তর্জাতিক ইসলামিক ফিকহ একাডেমি, জেদ্দা, মক্কার ফিকহ একাডেমি এবং আলীগড় মুসলিম বিশ্ববিদ্যালয়ের আদালতের সদস্যও ছিলেন।  তিনি অল ইন্ডিয়া মুসলিম পার্সোনাল ল বোর্ডের প্রতিষ্ঠাতা সদস্য ছিলেন  এবং ১৯৯৯ সালে আবুল হাসান আলী নদভীর মৃত্যুর পরে সভাপতি হিসেবে নিযুক্ত হন। তিনি মুসলিম  সংগঠনগুলিকে পুরোপুরি  একক মঞ্চে আনার জন্য অল ইন্ডিয়া মিলি কাউন্সিল চালু করেছিলেন। মিলি কাউন্সিলের মাধ্যমে, কাসমি টাডা অপসারণ এবং মুসলিম যুবকদের আস্থা ফিরিয়ে আনতে মূল ভূমিকা পালন করেছিলেন। 

যেহেতু, কাসেমি ছিলেন মুফতি; তার ধর্মীয় ও আইনি রায়গুলো ইসলামিক ফিকহ একাডেমি উর্দুতে “*ফাতাওয়া কাজী* ” হিসেবে প্রকাশ করেছে।  ক্যান্সারে আক্রান্ত হয়ে তিনি ২০০২ সালের ৪ এপ্রিল মারা যান। 

## সাহিত্যিক কাজ
কাসেমি ৪০টিরও বেশি বই রচনা করেছেন যার মধ্যে রয়েছে:

* *আল ওয়াকফ*
* *আন নিজামুল কাদাই*
* *পশু জবাইয়ের ইসলামিক ধারণা*  
* *ইসলামি আইনশাস্ত্রের সমসাময়িক মেডিকেল ইস্যু*।

## পুরস্কার
কাসমীকে নিম্নলিখিত পুরস্কার প্রদান করা হয়েছিল:

* আল আমিন এডুকেশনাল ট্রাস্টের কাছ থেকে কমিউনিটি লিডারশিপ অ্যাওয়ার্ড
* ইনস্টিটিউট অফ অবজেক্টিভ স্টাডিজ, নয়াদিল্লি থেকে ২য় শাহ ওয়ালিউল্লাহ পুরস্কার 
* আমেরিকান ফেডারেশন অফ মুসলিম্স অব ইন্ডিয়ান থেকে আবুল হাসান আলী নদভী পুরস্কার
* দক্ষিণ ভারতের মুসলিম শিক্ষামূলক সমিতি থেকে সেরা ইসলামিক ব্যক্তিত্ব পুরস্কার 
* কুয়েত সরকার, এক্সিকিউটিভ আরবিট্রেশন কমিটি কর্তৃক ফিকহ পুরস্কার
* মরক্কোর মন্ত্রিসভা থেকে স্বর্ণপদক

## গবেষণা
নোমানা খালিদ পাঞ্জাব বিশ্ববিদ্যালয়, লাহোর থেকে মুজাহিদুল ইসলাম কাসেমির ফিকহে অবদানের উপর তাঁর এম ফিল থিসিস *"কাজী মুজাহিদুল ইসলাম কি ফিকহে ইসলামী মে খিদমত"* লিখেছেন। 

## তথ্যসূত্র

বিষয়শ্রেণী:২০০২-এ মৃত্যু
বিষয়শ্রেণী:১৯৩৬-এ জন্ম
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:মুফতি
বিষয়শ্রেণী:দেওবন্দি ব্যক্তি
বিষয়শ্রেণী:সুন্নি মুসলিম পণ্ডিত
বিষয়শ্রেণী:সুন্নি ইসলামের পণ্ডিত
বিষয়শ্রেণী:হানাফী ব্যক্তি
বিষয়শ্রেণী:হানাফি ফিকহ পণ্ডিত
বিষয়শ্রেণী:মুসলিম দার্শনিক
বিষয়শ্রেণী:দারুল উলুম দেওবন্দের প্রাক্তন শিক্ষার্থী
বিষয়শ্রেণী:ভারতীয় মুফতি
বিষয়শ্রেণী:অল ইন্ডিয়া মুসলিম পার্সোনাল ল বোর্ডের ব্যক্তি
বিষয়শ্রেণী:ইসলামি ফিকহ একাডেমি, ভারতের সদস্য
বিষয়শ্রেণী:দ্বারভাঙার ব্যক্তি
ইসলামিক ডেমোক্রেটিক লীগ

**ইসলামিক ডেমোক্রেটিক লীগ** ছিল বাংলাদেশের একটি রাজনৈতিক সংগঠন, যা বিভিন্ন ইসলামপন্থী দলকে এক প্ল্যাটফর্মে একত্রিত করেছিল। এই জোটটি ১৯৭৯ সালের দ্বিতীয় জাতীয় সংসদ নির্বাচনের আগে গঠিত হয়। ওই নির্বাচনে তারা জাতীয় সংসদ-এ ৬টি আসন জয় করতে সক্ষম হয়। এটি ছিল বাংলাদেশের ইসলামপন্থী রাজনৈতিক দলগুলোকে একত্রিত করার প্রথম বড় প্রচেষ্টা। তবে, গঠনের পরপরই জোটের ভবিষ্যৎ দিকনির্দেশনা ও নেতৃত্ব নিয়ে সদস্য দলগুলোর মধ্যে মতবিরোধ দেখা দেয়। এই কারণে, জোটটি একতা ধরে রাখতে পারেনি এবং শেষ পর্যন্ত ভেঙে যায়।

## ইতিহাস
গণভোটের মাধ্যমে তৎকালীন রাষ্ট্রপতি জিয়াউর রহমানের গৃহীত পদক্ষেপগুলো অনুমোদিত হওয়ায় ইসলামি রাজনৈতিক দল গঠনে বাধা উঠে যায়। পূর্ব পাকিস্তান জামায়াতের প্রতিষ্ঠাতা আমির ছিলেন মাওলানা আব্দুর রহিম। ১৯৭১ সালের স্বাধীনতার পর আবদুর রহিম জামায়াত নামে কোনও সংগঠন করতে ইচ্ছুক ছিলেন না। তখন তিনি এবং ছিদ্দিক আহমদ ১৯৭৬ সালের ২৪ আগস্ট ডেমোক্রেটিক পার্টি, নেজামে ইসলাম পার্টি, খেলাফতে রব্বানী পার্টি এবং জামায়াতে ইসলামীর নেতৃবৃন্দ ইসলামিক ডেমোক্রেটিক লীগ (আইডিএল) নামে একটি রাজনৈতিক প্ল্যাটফরম গড়ে তোলেন।

প্রথম কমিটিতে ছিদ্দিক আহমদ সভাপতি এবং আবদুর রহিম সিনিয়র সহ-সভাপতির দায়িত্ব পান। পরের বছর অনুষ্ঠিত কাউন্সিলে আবদুর রহিমকে সভাপতি মনোনীত করা হয়।

### দ্বিতীয় জাতীয় সংসদ নির্বাচনে অংশ গ্রহণ
১৮ ফেব্রুয়ারি ১৯৭৯ সালে অনুষ্ঠিত হয় দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দল ২০৭টি, বাংলাদেশ আওয়ামী লীগ ৩৯টি এবং মুসলিম লীগ ১৪টি আসনে বিজয়ী হয়। ইসলামিক ডেমোক্রেটিক লীগ থেকে ৬ জন সদস্য সংসদ সদস্য নির্বাচিত হন।

## তথ্যসূত্র


বিষয়শ্রেণী:বাংলাদেশের রাজনৈতিক দল
বিষয়শ্রেণী:১৯৭৬-এ বাংলাদেশে প্রতিষ্ঠিত
মীর শাহাদাতুর রহমান

**মীর শাহাদাতুর রহমান** বাংলাদেশের যশোর জেলার একজন রাজনীতিবিদ ও ব্যবসায়ী যিনি জাতীয় পার্টির রাজনীতির সাথে যুক্ত ছিলেন। তিনি যশোর-২ আসনের সাবেক সংসদ সদস্য।

## প্রাথমিক জীবন
মীর শাহাদাতুর রহমান যশোর জেলার ঝিকরগাছায় জন্মগ্রহণ করেন।

## রাজনৈতিক জীবন
মীর শাহাদাতুর রহমান জাতীয় পার্টির রাজনীতির সাথে যুক্ত ছিলেন। তিনি ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে যশোর-২ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:যশোর জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:চতুর্থ জাতীয় সংসদ সদস্য
কে এম নজরুল ইসলাম

**কে এম নজরুল ইসলাম** বাংলাদেশের যশোর জেলার একজন রাজনীতিবিদ যিনি জাতীয় পার্টির রাজনীতির সাথে যুক্ত। তিনি যশোর-১ আসনের সাবেক সংসদ সদস্য।

## প্রাথমিক জীবন
কে এম নজরুল ইসলাম যশোর জেলায় জন্মগ্রহণ করেন।

## রাজনৈতিক জীবন
নজরুল ইসলাম জাতীয় পার্টির রাজনীতির সাথে যুক্ত। তিনি ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে যশোর-১ আসন থেকে সংসদ সদস্য নির্বাচিত হন। ২০০১ সালের অষ্টম জাতীয় সংসদ নির্বাচনে ইসলামী জাতীয় ঐক্যফ্রন্টের হয়ে জাতীয় পার্টির প্রার্থী হিসেবে যশোর-১ আসন থেকে তিনি পরাজিত হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:যশোর জেলার রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:জাতীয় পার্টি (এরশাদ) এর রাজনীতিবিদ
লাল বাদশা

***লাল বাদশা*** ১৯৯৯ সালের বাংলাদেশী মারপিট নাট্যধর্মী চলচ্চিত্র। চলচ্চিত্রটি কৃতাঞ্জলী চলচ্চিত্রের ব্যনারে অভিনেতা মান্নার দ্বিতীয় প্রযোজিত চলচ্চিত্র। এটি পরিচালনা করেছেন মালেক আফসারী। শ্রেষ্ঠাংশে অভিনয় করেছেন মান্না, পপি, শাহনাজ, মিজু আহমেদ, দিলদার সহ আরও অনেকে। চলচ্চিত্রটি ১৯৯৯ বাংলাদেশে মুক্তি পায়। মুক্তির পর ছবিটি ব্যবসায়িক সফল হয়।

## কুশীলব

*মান্না 
*পপি 
*শাহনাজ 
*দিলদার 
*সাদেক বাচ্চু 
*মিজু আহমেদ 
*সাংকো পাঞ্জা 
*ড্যানিরাজ 
*ব্লাক আনোয়ার 
*খালেদা আক্তার কল্পনা 
*দুলারী 
*গাংগুয়া


## সঙ্গীত
*লাল বাদশা* চলচ্চিত্রের গান রচনা করেছেন গাজী মাজহারুল আনোয়ার, মনিরুজ্জামান মনির ও আরদুর রহিম। সুর ও সঙ্গীতায়োজন করেছেন *আবু তাহের* এবং গানে কণ্ঠ দিয়েছেন সাবিনা ইয়াসমিন, আইয়ুব বাচ্চু, কনকচাঁপা, ডলি সায়ন্তনী, জুয়েল ও লাভলী। এই চলচ্চিত্রের আইয়ুব বাচ্চু ও কনকচাঁপার কণ্ঠের *আরও আগে কেন তুমি এলেনা* গানটি তুমুল জনপ্রিয়তা লাভ করে। এছাড়া অভিনেতা দিলদার *শুধু ডিম দিয়ে পরিচয়* শিরোনামে একটি প্যারোডি গান করেন।

## তথ্যসূত্র

## বহিঃসংযোগ

* 

বিষয়শ্রেণী:১৯৯৯-এর চলচ্চিত্র
বিষয়শ্রেণী:আবু তাহের সুরারোপিত চলচ্চিত্র
বিষয়শ্রেণী:মালেক আফসারী পরিচালিত চলচ্চিত্র
নূরে আলম সিদ্দিকী

**নূরে আলম সিদ্দিকী** (২৬ মে ১৯৪০ - ২৯ মার্চ ২০২৩) বাংলাদেশের ঝিনাইদহ জেলার রাজনীতিবিদ, মুক্তিযোদ্ধা ও তৎকালীন যশোর-২ আসনের সংসদ সদস্য ছিলেন।

## প্রাথমিক জীবন
নূরে আলম সিদ্দিকী ১৯৪০ সালের ২৬ মে ঝিনাইদহ জেলায় জন্মগ্রহণ করেন।

## রাজনৈতিক জীবন
সিদ্দিকী একজন মুক্তিযোদ্ধা। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০-১৯৭২ মেয়াদে তিনি ছাত্রলীগের সভাপতির দায়িত্ব পালন করেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন যশোর-২ আসন থেকে সংসদ সদস্য নির্বাচিত হন।

১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি ঝিনাইদহ-২ আসন থেকে বাংলাদেশ আওয়ামী লীগের প্রার্থী হিসেবে পরাজিত হয়েছিলেন। তাকে শেখ মুজিবর রহমানের চার খলিফার জেষ্ঠজন বলা হতো।

## মৃত্যু

নূরে আলম সিদ্দিকী ২৯ মার্চ ২০২৩ রাজধানী ঢাকার ইউনাইটেড হাসপাতালে মৃৃত্যুবরণ করেন।

## তথ্যসূত্র

বিষয়শ্রেণী:ঝিনাইদহ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:জগন্নাথ কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০২৩-এ মৃত্যু
বিষয়শ্রেণী:১৯৪০-এ জন্ম
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:ঝিনাইদহের ব্যক্তি
বিষয়শ্রেণী:ঝিনাইদহ সরকারি উচ্চ বিদ্যালয়ের প্রাক্তন শিক্ষার্থী
বিষয়শ্রেণী:সরকারি কেশব চন্দ্র কলেজের প্রাক্তন শিক্ষার্থী
পাকিস্তানের জলপ্রপাতের তালিকা

নিম্নে প্রদেশ-ভিত্তিক **পাকিস্তানের জলপ্রপাতের তালিকা** ()

## আজাদ কাশ্মীর
* জামগার জলপ্রপাত - নীলাম উপত্যকা
* কহালা জলপ্রপাত - বাগ জেলা
* ধানি জলপ্রপাত - মুজাফফারাবাদ জেলা
* পাতিকা জলপ্রপাত - মুজাফফারাবাদ জেলা
* গুলপুরের টুইন জলপ্রপাত - কোতলি
* চাম জলপ্রপাত - হাতিয়ান বালা জেলা
* আমরা শাওয়ান জলপ্রপাত - হাতিয়ান বালা জেলা
* টিল্লনি জলপ্রপাত - সুধনতি জেলা
* কোটলা জলপ্রপাত - বাগ জেলা

## বেলুচিস্তান
* পীর গাইব জলপ্রপাত - কোয়েটার কাছে
* হান্না-উরাক জলপ্রপাত - হান্না হ্রদের কাছে, উরাক উপত্যকা
* ছটোক জলপ্রপাত - খুজদারের কাছে

## গিলগিত-বালতিস্তান

* মানতোখা জলপ্রপাত - খারমাং উপত্যকা, শকার্দু
* ফারফু জলপ্রপাত - বাগ্রত উপত্যকা

## খাইবার পাখতুনখোয়া
* চাজিয়ান জলপ্রপাত -  হরিপুরের কাছে
* নারান কাঘান জলপ্রপাত - কাঘান উপত্যকা
* বাফফা জলপ্রপাত - মানশেরার কাছে
* গজার খান জলপ্রপাত - সোয়াত উপত্যকা
* সোয়াবি জলপ্রপাত - মারদানের কাছে
* সাজিকোট জলপ্রপাত - এবটোবাদের কাছে
* শিংরাই জলপ্রপাত - মাংলাওয়ার, সোয়াত উপত্যকা
* জারোগো জলপ্রপাত - মাত্তা তেহসিলের কাছে, সোয়াত
* সাবরি জলপ্রপাত - মুলিয়ার কাছে, অ্যাবটোবাদ
* আমব্রেলা জলপ্রপাত - শাজিকতের কাছে, অ্যাবটোবাদ

## পাঞ্জাব
* আশরাফ ছহাম্বার - রাওয়ালপিন্ডি
* মারত জলপ্রপাত - বাহাওয়ালনগরের কাছে
* নারহ জলপ্রপাত - রাওয়ালপিন্ডি
* নীলা শান্ধ জলপ্রপাত - মউরি সৈয়দান
* বালা কাস জলপ্রপাত - মউরি সৈয়দান
* কানাতি বাগ খুশাব - সুন সাকেসার

## সিন্ধ
* খাদেজি জলপ্রপাত - করাচির কাছে 
* হিনগান জলপ্রপাত - গরাখ পাহাড়ের কাছে

## আরও দেখুন
* পাকিস্তানের উপত্যকা

## বহিঃসংযোগ
* গিলগিত-বালতিস্তানের ৫ জলপ্রপাত
* পাকিস্তানের ১৫ জলপ্রপাত
* পাকিস্তানের ১৩ জলপ্রপাত
* পাকিস্তানের প্রসিদ্ধ ১৫ জলপ্রপাত 
* পাকিস্তানের আশ্চর্যজনক শীর্ষ ৫টি জলপ্রপাত 

বিষয়শ্রেণী:পাকিস্তানের ভূমিরূপের তালিকা
বিষয়শ্রেণী:পাকিস্তানের জলপ্রপাত
পাকিস্তান
বিষয়শ্রেণী:পাকিস্তানের দর্শনীয় স্থানের তালিকা
বিষয়শ্রেণী:পাকিস্তানের ভূমিররূপের তালিকা
কাতার ক্রনিকল

***কাতার ক্রনিকল*** ছিল কাতারের ইংরেজি ভাষার নিউজ ওয়েব পোর্টাল। এই ওয়েবসাইটটি ২০১৫ সালে বন্ধ করা হয়।

প্রকাশনার একটি সক্রিয় সামাজিক মাধ্যম উপস্থিতি ছিল। 

## ইতিহাস
*কাতার ক্রনিকল* সেপ্টেম্বর ২০১২ সালে একটি ইংরেজি ভাষার নিউজ পোর্টাল হিসাবে প্রতিষ্ঠিত হয়েছিল। 

যদিও এটি বেশিরভাগ কাতারে ঘটনা এবং ঘটনার বিষয়ে রিপোর্ট করা শুরু করেছিল, এটি রাজনীতি, খেলাধুলা, আন্তর্জাতিক সংবাদ, বিনোদন এবং ভ্রমণ সহ অন্যান্য বিষয় যুক্ত হয়েছিল। 

## তথ্যসূত্র

বিষয়শ্রেণী:কাতারের সংবাদপত্র
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:২০১২-এ কাতারে প্রতিষ্ঠিত
দ্য পেনিনসুলা (সংবাদপত্র)

***দ্য পেনিনসুলা***  কাতারের দোহা থেকে প্রকাশিত একটি ইংরেজি ভাষার দৈনিক।  এর প্রধান প্রতিযোগীরা হলেন *[[গাল্ফ টাইমস]]* এবং *[[কাতার ট্রিবিউন]]*।  *দ্য পেনিনসুলার*  প্রধান সম্পাদক খালিদ বিন মুবারক আল-শফি। 

## ইতিহাস
*দ্য পেনিনসুলা*  ১৯৯৬ সালে দার আল শার্ক দ্বারা চালু করা হয়েছিল।  সংস্থাটি আরবি নিউজ দৈনিক *[[আল শারিক|আল শার্ক]]*  প্রকাশ করে এবং সম্প্রতি (ফেব্রুয়ারি ২০১৬) আরবি ব্যবসায়িক দৈনিক *[[লুসাইল]]* চালু করেছে।  এই প্রতিষ্ঠানের নেতৃত্বে রয়েছেন চেয়ারম্যান থানী বিন আবদুল্লাহ আল থানি, ক্ষমতাসীন পরিবারের সদস্য। 

## তথ্যসূত্র

## বহিঃসংযোগ
* পেনিনসুলা সংবাদপত্র 

বিষয়শ্রেণী:কাতারের সংবাদপত্র
বিষয়শ্রেণী:১৯৯৬-এ প্রতিষ্ঠিত সংবাদপত্র